Keluchu

Keluchu nya siti chara ngenjar kediri ke alai orang nya ngenjar perengka tubuh diri empu ngena chara seksual ngambika ulih ngasuh ati tetarit tauka ngasaika pengerindu seksual ke bukai, selalu iya nyentukka orgasme. Pengawa ngenjar tau ngaul ngena jari, utai ke dikena besehari-sehari, ayam seks, tauka jarang agi, mulut (autofellatio enggau autocunnilingus). Pengawa ngeluchu mega tau dikereja enggau kaling seks, sekalika keluchi begulai tauka meda kaling bukai keluchu, dikelala enggau nama "keluchu saling".

Pengawa ngeluchu suah nyadi ba kededua lelaki enggau indu. Bemacham penguntung ari sukut perubat enggau psikologi udah dikaitka enggau ulah ti bepengerai ngagai pengawa seksual sechara umum sereta ngagai pengawa ngeluchu kelebih agi. Keluchu dianggap bala pakar klinik nyadi sebagi ari pengawa ti bepengerai sereta normal ba pengerindu seksual.

Pengawa ngeluchu udah digambarka dalam seni kenyau ari jeman prasejarah, lalu sama-sama disebut sereta dikerandauka dalam karang ti tumu bendar. Penemu pengarap enda sebaka pasal pengawa ngeluchu. Ba kurun ke-18 enggau ke-19, sekeda pakar teologi enggau lutur Eropah nerangka utai nya enggau jaku ti negatif, tang maya kurun ke-20, pantang tu suah agi nurun. Bisi penambah randau enggau gambar pasal pengawa ngeluchu ba seni, muzik popular, televisyen, filem, enggau litaricha. Status undang-undang pengawa ngeluchu mega bebida nengah sejarah, lalu pengawa ngeluchu ba mua mayuh enda sah ba tebal agi menua. Pengawa ngeluchu ba jelu ukai mensia udah diperatika ba kampung enggau ba endur ti ditabanka.

 Kereban sanding 

 Bacha ke silik agi